Et billede, der indeholder logo, Grafik, symbol, clipart

Indhold genereret af kunstig intelligens kan være forkert.VIDENSCENTER OM BØRNEINDDRAGELSE OG UDSATTE BØRNS LIV

Workshop - Kultur

Workshoppen om kultur kan anvendes til at afdække og skabe rum for at reflektere over de kulturer, der findes i jeres kommune, afdeling og teams, herunder hvordan de identificerede kulturer påvirker jeres praksis for inddragelse af børn og unge.

Workshoppen kan med fordel gennemføres på et møde med deltagere på leder- og medarbejderniveau.

Workshoppen vil med udgangspunkt i nedenstående drejebog have en varighed af 1 time og 20 minutter, men det er muligt at justere tidsforbruget op og ned efter deltagerantal og ambitionsniveau.

**Forberedelse:** Forud for denne workshop anbefales det, at alle deltagere i ugen før har forholdt sig aktivt til, hvordan de herskende kulturer kommer til udtryk. Prøv at indtage ”antropologens perspektiv” og se din arbejdsplads som et sted, du aldrig har set og ikke kender noget til. Gå en tur på din arbejdsplads med det formål at observere, fx hvordan føles det at træde ind her? Virker her børnevenligt? Føler man sig velkommen? Hvad er det for nogle ord, der bruges om børn og unge? Hvilke handlinger finder sted i forhold til børn og unge? Hvordan bliver der talt, råbt, lyttet osv.?

|  |  |
| --- | --- |
| Formål | At opnå opmærksomhed på herskende kulturer, og hvordan de har indflydelse på jeres inddragelsespraksis. |
| Mål | Deltagerne kan:   * Identificere herskende kulturer, herunder hvordan de kommer til udtryk * Adskille egne og organisationens værdier * Omsætte organisationens værdier til ønskede og uønskede handlinger og holdninger til børn og unge |

|  |  |  |
| --- | --- | --- |
| **Aktivitet** | **Sådan gøres det** | **Husk** |
| **Trin 1** – 15 minutter | | |
| 5 min | Introduktion til dagen. |  |
| 10 min | Præsentation af kulturbegrebet. Kom gerne med eksempler på forskellige typer af kultur, og hvordan de kan påvirke jeres praksis for inddragelse af børn og unge, fx:   * Ordenskultur (jura og tidsfrister) * Succeskultur (hvad måles og måler vi på?) * Fysiske rammer * Læringskultur * Samarbejdskultur * Narrativer om børn, unge og familier * ’Vi plejer’-kultur |  |
| **Trin 2** – 45 minutter | | |
| 15 min | Plenumdrøftelse:   * + Hvad har I observeret i ugen, der gik?   + Hvad blev I særligt optaget af?   + Hvad virkede godt?   + Hvad undrede jer/stødte jer? |  |
| 30 min | Gruppearbejde eller plenumøvelse:  Udfyld skemaet ’Det dobbelte bogholderi’ (findes sidst i dokumentet) med elementer i de eksisterende kulturer, som henholdsvis bør bevares eller stoppes, og med de elementer i en fremtidig kultur, som I vurderer kan virke fremmende eller hæmmende for en styrket børneinddragelse.  Skemaet kan bidrage til at skabe en bevidsthed om, hvordan I gerne vil arbejde med og samarbejde om inddragelse af børn og unge. | Hvis organisationen har formuleret et fælles børnesyn, vil det være oplagt at bringe det i spil under denne øvelse. |
| **Trin 3** – 20 minutter | | |
|  | Opsamling:  Hvilken opmærksomhed kalder dagens øvelser på?  Hvad træder frem, som kendetegn for den kultur I ønsker?  Hvad er næste skridt?  Hvem skal gøre hvad? |  |

*Workshoppen er inspireret af Gregory Bateson systemisk narrative perspektiv og Karl Tomms spørgsmålstyper.*

**Det dobbelte bogholderi**

|  |  |  |  |
| --- | --- | --- | --- |
| **NU** | | **FREMTIDEN** | |
| **÷** | **+** | **÷** | **+** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

